ລະບົບລົດໄຟໃຕ້ດິນໃນລອນດອນ ຢຸດຊະງັກລົງໃນມື້ນີ້
ພວກຄົນງານລົດໄຟໃຕ້ດິນຫລາຍ​ພັນ​ຄົນ ໄດ້ເລີ້ມພາກັນຢຸດ ເຮັດວຽກ ໃນຕອນບ່າຍຂອງມື້ວັນຈັນວານນີ້ ເພື່ອປະທ້ວງຕໍ່ ແຜນການຕັດໜ້າວຽກລົງ 800 ວຽກ.
ປະຊາຊົນຈຳນວນຫຼາຍລ້ານຄົນທີ່ນະຄອນຫຼວງອັງກິດ ພວມດີ້ນຮົນຂົນຂວາຍຊອກຫາຊ່ອງທາງໃນການເດີນທາງ ໄປມາ ໃນວັນອັງຄານມື້ນີ້ ຫຼັງຈາກພວກຄົນງານທີ່ພາກັນ ນັດຢຸດງານໄດ້ບັງຄັບໃຫ້ລະບົບລົດໄຟໃຕ້ດິນ ທີ່ກຸງລອນ ດອນຢຸດຊະງັກລົງເປັນສ່ວນໃຫຍ່ ພວກຄົນງານລົດໄຟໃຕ້ດິນຫລາຍພັນຄົນໄດ້ເລີ້ມພາກັນ ຢຸດເຮັດວຽກໃນຕອນບ່າຍຂອງມື້ວັນຈັນວານນີ້ໃນການນັດ ຢຸດງານເປັນເວລາ 24 ຊົ່ວໂມງເພື່ອປະທ້ວງຕໍ່ແຜນການ ທີ່ຈະຕັດໜ້າວຽກລົງ 800 ວຽກ ພວກຄົນງານເວົ້າວ່າ ການຕັດວຽກການເຫຼົ່ານີ້ລົງຈະເປັນໄພອັນຕະລາຍຕໍ່ຄວາມປອດໄພ ຕາມປົກກະຕິແລ້ວລະບົບລົດໄຟໃຕ້ດິນໃນກຸງລອນດອນໃຫ້ບໍລິການແກ່ປະຊາຊົນ 3 ລ້ານ ຄົນໃນແຕ່ລະມື້ ໃນວັນອັງຄານມື້ນີ້ ພວກໄປລ້າໄປການຕ້ອງໄດ້ຫັນໄປຂີ່ລົດປະຈຳທາງເຮືອ ຫຼືບໍ່ກໍລົດຖີບ ແລະລົດສ່ວນໂຕຂະນະທີ່ລະບົບລົດໄຟໃຕ້ດິນແລ່ນບໍລິການຢ່າງຈຳກັດ